Държавен вестник, бр. 79, 2023 г., стр. 59

БРОЙ  79	
Д Ъ Р Ж А В Е Н  В Е С Т Н И К 	
СТР.  59  
3.1. промяна на предназначението и начина 
на трайно ползване на имота;
3.2. строителство и поставяне на премества-
еми обекти;
3.3. внасяне на неприсъщи за района расти-
телни и животински видове;
3.4. влизане, преминаване и паркиране на 
моторни превозни средства; 
3.5. търсене, проучване и добив на полезни 
богатства;
3.6. депониране и временно съхранение на 
отпадъци; 
3.7. увреждане, унищожаване и изнасяне на 
карстови образувания;
3.8. отводняване на територията на природната 
забележителност;
3.9. други дейности, изменящи естествения 
облик на природната забележителност.
4. След влизането в сила на настоящата заповед 
РИОСВ – Плевен, да предприеме необходимите 
действия по отразяване на защитената територия 
в КККР за землището на с. Карлуково, община 
Луковит, област Ловеч.
5. Природната забележителност да се впише 
в Държавния регистър на защитените територии 
при МОСВ.
Нарушителите на тази заповед се наказват 
съгласно административнонаказателните разпо-
редби на Закона за защитените територии.
На основание чл. 43 от ЗЗТ заповедта да се 
обнародва в „Държавен вестник“.
Заповедта може да бъде обжалвана по реда 
на Административнопроцесуалния кодекс пред 
Върховния административен съд в едномесечен 
срок от обнародването є в „Държавен вестник“.
Министър: 
Ю. Попов
6890
ЗАПОВЕД № РД-541 
от 28 юли 2023 г.
На основание чл. 42, ал. 5 във връзка с чл. 41, 
т. 3 и 5 и чл. 42, ал. 1 и 3 от Закона за защитените 
територии (ЗЗТ) и предложения на Община Сан-
дански (писмо с вх. № 08-00-1145 от 10.11.2022 г. 
на Министерството на околната среда и водите 
(МОСВ) и на РИОСВ – Благоевград (писмо с 
вх. № 08-00-1145 от 9.03.2023 г. на МОСВ), и стар-
тирана процедура (писмо с изх. № 08-00-1145 от 
4.04.2023 г. на МОСВ) за намаляване площта и 
промяна в режима на дейностите на природна 
забележителност (ПЗ) „Мелнишки пирамиди“, 
обявена със Заповед № 2607 от 14.12.1960 г. на 
председателя на Главното управление на горите 
(бр. 5 от 1961 на в. „Известия“), изменена със 
Заповед № 156 от 11.04.1978 г. на председателя на 
Комитета за опазване на околната среда (КОПС) 
при Министерския съвет (МС) (ДВ, бр. 36 от 
1978 г.), нареждам:
I. Намалявам с 10,76 дка площта на ПЗ 
„Мелнишки пирамиди“ посредством изключ-
ване на поземлени имоти с идентификатори 
47754.2.145 и 47754.2.4 съгласно кадастралната 
карта и кадастралните регистри (КККР) за 
землището на гр. Мелник, община Сандански, 
област Благоевград, поради обстоятелството, 
че същите представляват „стадион“ и „горски 
ведомствен път“, които не притежават консер-
вационна значимост и в които няма предмет на 
опазване (скални пирамиди с пясъчни склонове 
и със забележителна форма и размери), послу-
жили като фактическо основание за обявяване 
на природната забележителност, поради което 
същите не изпълняват предназначението си като 
част от защитената територия и следва да бъдат 
изключени от нея. 
Природната забележителност в границите, 
определени с настоящата заповед е с обща площ 
11 645,24 дка.
II. Променям режима на дейностите в ПЗ 
„Мелнишки пирамиди“, определени в т. 1 – 5 от 
Заповед № 156 от 11.04.1978 г. на председателя 
на КОПС при МС (ДВ, бр. 36 от 1978 г.), с цел 
допускане извършването на археологически про-
учвания, консервация и реставрация на обектите 
на културното наследство съгласно Закона за 
културното наследство, актуализиране и преци-
зиране на съществуващите режими на дейност и 
привеждането им в съответствие с действащата 
нормативна уредба, както следва:
„В границите на природната забележителност 
се забранява:
1. нарушаване на целостта на скалните образу-
вания и други дейности, които могат да нарушат 
тяхното естествено състояние или да намалят 
естетическата им стойност;
2. промяна в естествения облик на местността с 
изключение на дейности, свързани с извършването 
на археологически проучвания, консервация и 
реставрация на обектите на културното наследство 
съгласно Закона за културното наследство, при 
условие че при същите не се нарушава предметът 
на опазване на защитената територия – скални 
пирамиди с пясъчни склонове и със забележи-
телни форми и размери;
3. поставяне на преместваеми обекти;
4. строителство, с изключение на:
– поддръжка, ремонт и реконструкция на 
съществуващи пътища и други съоръжения на 
техническата инфраструктура; 
– поддръжка и ремонт на съществуваща ту-
ристическа инфраструктура, при условие че не се 
нарушава предметът на опазване на защитената 
територия – скални пирамиди с пясъчни склонове 
и със забележителни форми и размери;
– изграждане на нови и/или ремонт, рекон-
струкция на съществуващи противоерозионни 
съоръжения и провеждане на противоерозионни 
мероприятия при доказана необходимост и в 
случай че не се засяга предметът на опазване 
на защитената територия – скални пирамиди с 
пясъчни склонове и със забележителни форми 
и размери;
5. промяна на предназначението и начина на 
трайно ползване на поземлените имоти;
6. търсене, проучване и добив на подземни 
богатства;